Title: MINISTERSTVO VNÚTRA SLOVENSKEJ REPUBLIKY
Author: VUI
Last saved by: Peter

/ N á v r h /						 	       

Ministerstvo zahraničných vecí Slovenskej republiky prejavuje úctu Ministerstvu zahraničných vecí Lotyšskej republiky a má česť potvrdiť, že dňa 28. februára 2001 prijalo nótu   č. 43/1298 - 1771 zo dňa 26. februára 2001, ktorou  ctené ministerstvo oznamuje, že v Lotyšskej republike boli splnené vnútroštátne právne podmienky potrebné pre nadobudnutie platnosti zmeny znenia článku 1 Dohody medzi vládou Slovenskej republiky a vládou Lotyšskej republiky o zrušení vízovej povinnosti zo 17. augusta 1994.       

	Ministerstvo zahraničných vecí Slovenskej republiky oznamuje Ministerstvu zahraničných vecí Lotyšskej republiky, že i  v Slovenskej republike boli splnené vnútroštátne právne podmienky potrebné na nadobudnutie platnosti zmeny článku 1 uvedenej dohody.
     	
	Vzhľadom na to, že zmena čl. l dohody nadobudne platnosť uplynutím 30 dní odo dňa výmeny nót, ktorým si zmluvné strany vzájomne oznámia, že sa podľa vnútroštátneho právneho poriadku splnili požiadavky potrebné na nadobudnutie platnosti vykonanej zmeny, Ministerstvo zahraničných vecí Slovenskej republiky si dovoľuje požiadať Ministerstvo zahraničných vecí Lotyššskej republiky o  oznámenie dátumu prijatia tejto nóty a potvrdenie dátumu nadobudnutia platnosti  zmeny čl. l dohody.

	Ministerstvo zahraničných vecí Slovenskej republiky využíva túto príležitosť, aby ubezpečilo Ministerstvo zahraničných vecí Lotyšskej republiky o svojej hlbokej úcte.  

Ministerstvo zahraničných vecí
Lotyšskej republiky